Il-Wirt tal-Granmastri fil-Furjana m——- Il-Miġja fostna ta' l-Ordni ta' San Ġwann ġabet magħha żvilupp importanti fid-diversi oqsma tal-ħajja Maltija. Iċ-ċiviltà tal- poplu tagħna ħadet spinta 'l quddiem bil-kontribut li taw il- Granmastri matul il-ħakma li damet mitejn u ħamsin sena. Fil- Furjana kif nafuha Ilum naraw firxa sħiħa ta' eredità li tmur lura sas-seklu sittax. Kien il-Granmastru Fra Antonio de Paule li beda jfassal pjanijiet biex itawwal is-swar barra l-belt Valletta biex iservu ta' lqugħ f'każ ta' eventwalità li l-għadu jaħbat għaliha. Il-Papa Urbanu VIII intalab jibgħat inġinier tajjeb biex jagħti bidu għal dan il- pjan u bla telf ta' żmien bagħat lill-inġinier P.P. Floriani biex jgħin fit-tfassil ta' dan il-proġett fl-1635. Meta l-Granmastru de Paule miet fid-9 ta' Ġunju 1636 laħaq warajh il-Granmastru Fra Ġwann Lascaris li ried ikompli u jtemm ix-xogħol fuq dawn is-swar fuq disinn ta' l-istess Floriani, iżda dan il-proġett tħalla fil-ġenb minħabba bżonnijiet oħra. Fl-1656 il-GM Lascaris żviluppa fil-Furjana dak li għadu jissejjaħ il-Ġnien tal-Mall. L-għan ewlieni kien li joħroġ spazju fejn il- kavallieri jkunu jistgħu jeżerċitaw il-logħob tal-Maglio u b'hekk iservi ta' żvog u konsewentement jokkupa l-ħin liberu ta' diversi kavallieri li kienu qed jaqgħu fil-vizzji tax-xorb u tajjar. F'din il-medda ta' art twila400 metru fl-1805 Sir Alexander Ball żviluppa ġnien pubbliku u fl-1871 infetaħ passaġġ min-nofs biex jikkomunika l-parti ċentrali tal-Furjana mal-parti ta' wara l-Malla magħrufa bħala Balzunetta. Edifiċju prominenti li għamel id-daħla għas-subborg prestiġjuża hu l-Bieb tal-Bombi li qabel kien jifforma parti ntegrali mas- swar. Dan ġie ordnat mill-Granmastru Ramon Perellos lill- arkitett Mondion u ġie jiswa sitt elef skud. Fuqu saret skrizzjoni libil-Malti tfisser 'minkejja li l-ġellieda kullimkien jirbħu, f'dan il-post jien nibqa' fiż-żgur' (1721). Wara nbena bieb ieħor b'żewġ daħliet li għadna naraw illum. Il-GM A. De Wignacourt għadu magħruf fil-Furjana għall- Każin Banda Vilhena - Festa '94 Akwedott/għajn li tinsab biswitid-daħla tal-ġnien ta' l-Argotti. Dinil-funtana għadha f'kundizzjoni tajba ħafna u nbniet minn V. Bontadino de Bontadini ta' Bologna kif insibu fuq il-lapida ma' l-istess għajn. Din l-għajn għandha bħal vaska li tesporġi l- barra u għadha sservi bħala ħawt tax-xorb għaż-żwiemel fi triqithom lejn il-Belt. Il-bini ta' din il- funtana ġie restawrat bħala parti mix- xogħol tal-Proġett għar-Riabilitazzjoni tal-Belt, Billi bejn l-1675 u l-1676 xterdet il-pesta fi gżiritna l-GM Cottoner u l-Kunsill tiegħu, wara li talbu l-interċessjoni tal- Madonna, għamlu wegħda li jibnu kappella sabiħa taħt it-titlu tal-Kunċizzjoni tal-B. Verġni sewwa sew flok il-kappella l- qadima mibnija mill-Kavallier Sarria. Dan seħħ b'digriet tal- Kunsill tal-11 ta' April 1676 fuq disinn ta' Lorenzo Gafà. Fil- wegħda ġie stabbilit ukoll li għandha ssir proċessjoni solenni bil-parteċipazzjoni ta' l-Arċisqof ta' Malta li toħroġ mill- Konkatidral ta' San Ġwann u li għadha tiġi miżmuma sal-lum. L-eqdem bini li nsibu fil-Furjana jmur lura sal-1588 meta l- Kardinal Verdala Granmastru ta' l-Ordni kien ta fondazzjoni biex jinbena kunvent tal-patrijiet fil-post imsejjaħ tad-Dukkara, fuq disinn ta' Girolamo Cassar. Barra l-Knisja kien hemm kappella ta' Sant'Anna mibnija wkoll minn Verdala biex fiha jalloġġja lill-benefatturi. Fl-1643 din il-kappella ġiet magħquda mal-knisja. (jissokta f'ħarġa oħra)